CELEX: 62006CJ0419
Language: lt
Date: 2008-02-14
Title: 2008 m. vasario 14 d. Teisingumo Teismo (ketvirtoji kolegija) sprendimas. # Europos Bendrijų Komisija prieš Graikijos Respubliką. # Valstybės įsipareigojimų neįvykdymas - Valstybės pagalba - Pareiga susigrąžinti. # Byla C-419/06.

2008 m. vasario 14 d. Teisingumo Teismo (ketvirtoji kolegija) sprendimas Komisija prieš Graikiją
      (Byla C‑419/06)
      „Valstybės įsipareigojimų neįvykdymas – Valstybės pagalba – Pareiga susigrąžinti“
      1.                     Ieškinys dėl įsipareigojimų neįvykdymo – Pareigos susigrąžinti suteiktą pagalbą nesilaikymas – Gynybos priemonės – Absoliutus
            negalėjimas vykdyti – Vertinimo kriterijai (EB 88 straipsnio 2 dalis; Tarybos reglamento Nr. 659/1999 14 straipsnio 3 dalis)
            (žr. 39–40 punktus)
      2.                     Valstybių teikiama pagalba – Komisijos sprendimas, pripažįstantis suteiktą pagalbą nesuderinamą su bendrąja rinka ir nurodantis
            ją išieškoti – Komisijos teisė tikslią grąžintiną sumą palikti suskaičiuoti nacionalinėms institucijoms (EB 88 straipsnio
            2 dalis) (žr. 44, 46, 48 punktus)
      3.                     Ieškinys dėl įsipareigojimų neįvykdymo – Komisijos sprendimo dėl valstybės pagalbos nesilaikymas – Gynybos priemonės – Abejonė
            dėl sprendimo teisėtumo – Nepriimtinumas (EB 88 straipsnio 2 dalis ir EB 230 straipsnis) (žr. 52 punktą)
      4.                     Valstybių teikiama pagalba – Neteisėtos pagalbos susigrąžinimas – Proporcingumo principo pažeidimas – Nebuvimas (EB 88 straipsnio
            2 dalis) (žr. 53–55 punktus)
      5.                     Valstybių teikiama pagalba – Neteisėtos pagalbos susigrąžinimas – Nacionalinės teisės taikymas – Sąlygos – Procedūra, užtikrinanti
            skubų ir veiksmingą Komisijos sprendimo įgyvendinimą (EB 88 straipsnio 2 dalies antroji pastraipa; Tarybos reglamento Nr. 659/1999
            14 straipsnio 3 dalis) (žr. 58–59 punktus)
      Dalykas 
      
         Valstybės įsipareigojimų neįvykdymas – Priemonių, būtinų įgyvendinti 2005 m. rugsėjo 14 d. Komisijos sprendimą C(2005)2706
                  dėl pervežimų oru bendrovei 
               
               Olimpic Airlines
                suteiktos pagalbos susigrąžinimo, nesiėmimas.
            Rezoliucinė dalis 
      
         
                  1.
               
               
                  
               
               
                  	Nesiėmusi per nustatytą terminą visų būtinų priemonių panaikinti pagalbą, kuri 2005 m. rugsėjo 14 d. Komisijos sprendimu dėl
                     Graikijos suteiktos pagalbos Olympic Airways ir Olympic Airlines pripažinta neteisėta ir nesuderinama su bendrąja rinka, bei
                     susigrąžinti šią pagalbą iš jos gavėjų, Graikijos Respublika neįvykdė įsipareigojimų pagal minėto sprendimo 2–4 straipsnius.
                  
               
            
         
                  2.
               
               
                  
               
               
                  	Priteisti iš Graikijos Respublikos bylinėjimosi išlaidas.